गढ़ीबरोद में लगा एक दिवसीय स्वास्थ्य शिविर, 201 मरीजों ने कराया उपचार
रेडक्रॉस संस्था ने लगाया गांव में स्वास्थ्य शिविर।
रेडक्रास की अंतिम छोर तक पहुंचे स्वास्थ्य सेवाएं : डॉ गोयल
भास्कर संवाददाता | शिवपुरी
रेडक्रास का कार्य है अंतिम छोर के व्यक्ति तक स्वास्थ्य सेवाएं पहुंचाना यही कारण है कि ग्राम गढ़ीबरोद कॉलोनी में ग्रामवासियों को मौके पर ही स्वास्थ्य सेवाएं मिले इसके लिए स्वास्थ्य शिविर का आयोजन किया गया। बीमारियों से बचने के लिए साफ सफाई पर अवश्य ध्यान दें,गंदा पानी न पिएं,बासा खाना न खाएं यदि इस तरह से आप अपनी दिनचर्या बनाते गए तो कभी भी बीमारी नहीं होगी। यह विचार रेडक्रास सोसायटी के सचिव डॉ सी पी गोयल ने शहर से 18किमी दूर स्थित ग्राम गढ़ीबरोद में आयोजित हुए शिविर के दौरान ग्रामीणों को स्वस्थ रहने की नसीहत देते हुए व्यक्त किए।
डॉ सीपी गोयल ने कहा कि किसी बीमारी से स्वयं को असहाय महसूस करते हो तो जरूरत मंदों की सेवा के लिए ही रेडक्रास कार्य करती है। स्वास्थ्य शिविर में मरीजों को रोग उसके कारण, उपाय व उपचार के बारे में विस्तार से जानकारी दी गई। इस शिविर के बाद ग्रामीण क्षेत्रों में इसी प्रकार से स्वास्थ्य सेवाएं जन जन तक पहुंचाने के लिए नि:शुल्क शिविर समय-समय पर आगे भी आयोजित करने की बात विभागीय अधिकारियों ने कही।
201 मरीजों का उपचार
स्वास्थ्य शिविर में 201 मरीजों का पंजीयन कर परीक्षण व उपचार किया गया और संबंधित बीमारी से बचने के उपाय भी बताए गए। वहीं इस अवसर पर ग्राम की सरपंच रमको बाई व उनके पुत्र कल्याण सिंह गुर्जर सहित रेडक्रास सोसायटी कार्यकारिणी के सदस्य नंदकिशोर ढींगरा, यशवंत कुमार जैन, राजीव श्रीवास्तव, शरद जावड़ेकर, प्रदीप जैन, पूर्व मंडी अध्यक्ष जानकी लाल वर्मा गढ़ीबरौद उपस्थित थे।
hin_Deva hin_Deva hin_Deva mai_Deva hin_Deva hin_Deva hin_Deva hin_Deva